stanford-oval/wikipedia huggingface dataset:
רביע
שימושים

מושג הרביע מסייע למעקב אחר מגמות של פונקציות ומקל על תיאור ושרטוט הגרפים שלהם.
למשל, פונקציה היא זוגית אם היא סימטרית ביחס לציר ה-Y, ובמקרה כזה גרף הפונקציה ברביע השני יהווה דמות המראה של גרף הפונקציה ברביע הראשון, ואילו גרף הפונקציה ברביע השלישי יהווה דמות המראה של גרף הפונקציה ברביע הרביעי. לכן כדי לשרטט את הפונקציה די להציג את הערכים ברביע הראשון והשלישי. באופן דומה אפשר לטפל גם בפונקציות אי-זוגיות.
הרביעים מהווים חלוקה גסה של המישור. כך ניתן לקבוע כי הגרף של פונקציה חיובית נמצא בשני הרביעים הראשונים.
הערות שוליים

↑  תֹּמֶן במילון מתמטיקה (ת"ש, 1940), באתר האקדמיה ללשון העברית
אוקטנט אחד מתוך השמונה הקיימים במרחב האוקלידי
קליפר

ערך זה עוסק בספינת מפרש. אם התכוונתם לחללית רוסית, ראו .
קאטי סארק, קליפר בריטי ידוע
קְלִיפָּר (באנגלית: Clipper) הוא סוג ספינת מפרש מהירה מן המאה ה-19 שלה שלושה תרנים, או יותר, ומפרשים מרובעים. ספינות אלה היו צרות ביחס לאורכן, כושר נשיאת המטען שלהן היה מוגבל וקטן ביחס לספינות שנבנו לקראת סוף המאה, ושטח מפרשיהן היה גדול. ספינות הקליפר יוצרו בעיקר במספנות בבריטניה ובארצות הברית, אולם מספר קטן של ספינות קליפר יוצר אף בצרפת, הולנד ומדינות נוספות. ספינות הקליפר שייטו בכל ימי תבל, בעיקר בנתיבי המסחר שבין בריטניה למושבותיה במזרח, בנתיב הסחר החוצה את האוקיינוס האטלנטי, וכן בין ניו יורק לסן פרנסיסקו דרך כף הורן בתקופת הבהלה לזהב. החל משנות ה-50 של המאה ה-19 החלו ההולנדים לבנות ספינות קליפר לצורך המסחר בתה וכספינות נוסעים לג'אווה.
עיצובו הייחודי של חרטומן של ספינות הקליפר איפשר להן לחצות גלים במהירות רבה יותר ומכאן אף מקור שמן. היסטוריונים רבים רואים בתקופת ספינות הקליפר את תור הזהב של ספינות המפרש. שיא השימוש בספינות הקליפר היה בין 1843, עם עליית הדרישה לתעבורה ימית מהירה ולשינוע תה ממזרח אסיה לאירופה, לשנת 1869 עם פתיחת תעלת סואץ.
מקור המונח

מקורו של המונח "קליפר" (clipper) הוא ככל הנראה בפועל האנגלי clip, אשר משמעותו בימים עברו הייתה, בין השאר, לרוץ או לטוס במהירות. המשורר האנגלי, בן המאה ה-17, ג'ון דריידן השתמש במילה clip כדי לתאר את מעוף הבז. ספינות הקליפר נראו כטסות במהירות על פני הים.
בעוד שאין ודאות באשר למקור המונח קליפר בהקשר הימי, בכל הקשור לדגם ספינות ה"בולטימור קליפרס" משלהי המאה ה-18, ידוע כי אוניות אלה עוצבו באופן שתשייטנה במהירות מעל פני הגלים, ולא תחצנה את הגלים, כפי שאוניות בדרך כלל שטות. מסיבה זו קיבל דגם זה את שמו.
דעיכה

הדעיכה בשימוש בספינות קליפר החלה עם הנפילה הכלכלית ב-1857 (הפאניקה של 1857) והמשיכה עם ההכנסה ההדרגתית לשימוש של ספינות הקיטור. למרות שספינות הקליפר היו מהירות מספינות הקיטור הראשונות, הן עדיין היו תלויות בתנאי הרוח בעוד שספינות הקיטור נהנו מתפעול שוטף ולפיכך יכלו לעמוד בצורה טובה יותר בלוחות זמנים.
בתקופה זו פותח גם סוג ספינה היברידית – ספינת קליפר קיטורית שהייתה בעלת מפרשים ומנועי קיטור שיועדו לשימוש בהיעדר רוח. הרויאל צ'ארטר (אנ') שנבנתה ב-1857 היא דוגמה לסוג ספינה זה.
קליפרים התקשו להתחרות עם אוניות קיטור מתקדמות דוגמת "אגממנון" שהפעלתם החלה בשנת 1865. הגורם המשמעותי ביותר לנפילה של ספינות הקליפר היה הפתיחה של תעלת סואץ ב-1869 שאיפשרה קיצור דרך לספינות קיטור בין אירופה ואסיה בעוד שהיה קושי בשימוש בתעלה עבור ספינות קליפר. כתוצאה מכך, הופסק השימוש בספינות קליפר לצורך מסחר בתה והן הוגבלו להעברת מהגרים בין אנגליה, אוסטרליה וניו זילנד. בשנות ה-80 של המאה ה-19 היו ספינות הקליפר עדיין אחראיות על שינוע רוב הסחורות (כמו צמר) בין אנגליה, אוסטרליה וניו זילנד אך לבסוף גם פעילות זו הפכה ללא רווחית וצי ספינות הקליפר הפך ללא שמיש.
ראו גם

מרי אן בראון פטן
גרף של מספר ספינות הקליפר שנבנו בארצות הברית מדי שנה בשנות ה-50 של המאה ה-19
קוליברי שחור-חזה

| קוליברי שחור-חזה |
| --- | --- |
 קוליברי שחור-חזה
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: קוליבראים
תת־סדרה:: תרופודה
משפחה:: קוליבריים
סוג:: קוליברי צבוע-חזה
מין:: קוליברי שחור-חזה
שם מדעי
 Archilochus alexandri ‏בורסייה & Mulsant, 1846
תחום תפוצה


קוליברי שחור-חזה (שם מדעי: Archilochus alexandri) הוא מין של עוף ממשפחת הקוליבריים. הוא קרוב משפחתו של קוליברי אדום-חזה מצוי.
מאפיינים

קוליברי זה חי מדרום קנדה באלברטה וקולומביה הבריטית למערב ארצות הברית עד אוקלהומה ומדרים עד למקסיקו. הוא נפוץ ביערות, שדות, מדרונות הרים, פרדסים, ושיחים הכוללים פרחים מפיקי צוף. חלק מפרחים אלה עונתיים והקוליברי נודד דרומה בחיפושיו אחר הפרחים.
אורכו של הקוליברי 8.25 ס"מ ומשקלו רק 3.5 גרם. הוא בעל גוף אפור-ירקרק וראש וחזה שחורים, מקור ארוך ורגליים שחורות קטנות. הכנפיים לבנות ומסתובבות לאחור כמו על ציר, כך שהקוליברי יכול לרפרף במקומו. הוא מהיר מאוד וקשה לתפוס אותו באוויר.
הקוליברי מעופף בנחלות פרטיות ותוקף כל מסיג גבול. הוא פעיל רק במשך היום ומחפש צוף ואבקה מפרחים אך גם צד חרקים קטנים. הקוליבריים נפגשים בעיקר בעונת הרבייה. את הקן הם מכינים בין הצמחים הנמוכים והוא מורכב בעיקר מחזזיות ומקורי עכבישים. בקן הנקבה מטילה 2 ביצים לבנות הבוקעות אחרי 15 יום. שני הזווגים עוזרים בטיפול בהם.
הערות שוליים

↑  קוליברי שחור-חזה באתר הרשימה האדומה של IUCN
קוליברי ציצת-תיל

| קוליברי ציצת-תיל |
| --- | --- |
 קוליברי ציצת-תיל
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: סיסאים
תת־סדרה:: תרופודה
משפחה:: קוליבריים
סוג:: קוליברי זנב קוץ
מין:: קוליברי ציצת-תיל
שם מדעי
 Discosura popelairii ‏Gisignies, 1846
תחום תפוצה


קוליברי ציצת-תיל (שם מדעי: Discosura popelairii) הוא מין של עוף טרפי קטן ממשפחת הקוליבריים החי ביערות הגשם הטרופיים של קולומביה, אקוודור ופרו, למדרונות הרי האנדים בגבהים 500-1,500 מטר.
מאפיינים

מין זה הוא מהקטנים שבקוליבריים ומהעופות בכלל: הוא מגיע לאורך 10.5—12 ס"מ בזכרים ו-6.5—7.5 ס"מ בנקבות ומשקלו הממוצע הוא רק שתיים וחצי גרם. זכרי הקוליברי בעלי נוצות מפוארות בצבע ירוק עם ראש ירוק המוקף נוצות יוצרות ציצה ירוקה-כהה גבוהה המזכירה חוט תיל עומד. החזה כחול והבטן ורדרדה בהירה. קצוות הכנפיים סגולות, הגב כחול ומעליו עובר פס לבן. הרגליים בעלות נוצות אדומות והזנב ארוך וכחול עם זוג ציצות ארוכות בולטות. מקור הקוליברי קצר יחסית. לעומת הזכרים הנקבות בעלות נוצות קצרות יותר ומפוארות פחות.
קוליברים קטנים אלה פעלתנים ביותר ומבקרים כל יום במאות פרחים (בעיקר של הסוג Inga) במטה לינוק צוף או שהם יצודו חרקים למאכל. בעונת הרבייה קוליברי אלה מושכים נקבות עם נוצותיהם הראוותניות ועם נפנוף זנבותיהם הגדולים. כמו מרבית העופות הקוליברים הם מונוגמים.
הערות שוליים

↑  קוליברי ציצת-תיל באתר הרשימה האדומה של IUCN
קליפת אגוז (רומן)

| --- | --- |

 מידע כללי
 מאת:  איאן מקיואן
 שפת המקור:  אנגלית
 סוגה:  רומן
 הוצאה
 הוצאה:  ג'ונתן קייפ 
 הוצאה בשפת המקור:  ג'ונתן קייפ
 תאריך הוצאה:  2016
 מספר עמודים:  208
 הוצאה בעברית
 הוצאה:  עם עובד
 תאריך:  2017
 תרגום:  מיכל אלפון
 מספר עמודים:  191
 
קליפת אגוז (באנגלית: Nutshell) הוא רומן מאת הסופר הבריטי איאן מקיואן, שיצא לאור בשנת 2016. הרומן, שעלילתו, בהשראת מחזהו של שייקספיר "המלט", מתרחשת בלונדון של המאה ה-21, מסופר מפיו של עובר הנמצא ברחם אמו, בחודש התשיעי להריונה.
הרומן עוסק בנושאים של בגידה, אהבה, חוסר תקווה והמורכבות של יחסי אנוש. יש בו גוון הומוריסטי אפל, המיושם באמצעות שימוש בתיאורים שובבים ושנונים.
הרומן תורגם לעברית על ידי מיכל אלפון, ויצא לאור בשנת 2017 במסגרת "ספריה לעם" של הוצאת עם עובד.
עלילה

הרומן מתחיל במילים: "אז הנה אני, הפוך בתוך אישה" - המספר הוא עובר הנמצא ברחם אמו, והכל מסופר מנקודת מבטו המוגבלת, לפי הידע שהעובר צובר מהקשבה למה שקורה מחוץ לרחם. ממידע זה, הוא מתאר הבנה גסה של העולם הסובב אותו. כתוצאה מכך, במספר הזדמנויות בטקסט, העובר מעיר על אקטואליה, פוליטיקה וספרות, לאחר שלמד עליהם מפודקאסטים ומהרדיו שאמו, טרודי, מאזינה להם. כדבריו: "היא אוהבת הרצאות בפודקסטים וספרי שמע ללימוד עצמי - איך להבין יינות בחמישה־עשר פרקים, ביוגרפיות של מחזאים מן המאה השבע־עשרה וקלאסיקות מספרות העולם. 'יוליסס' של ג'יימס ג'ויס מרדים אותה, מלהיב אותי". הוא מנסה לשער מה יחסה של אמו אליו: "הייתי רוצה לחשוב שמטרתה כאן בחוץ היא לייצר ויטמין די לצורך התפתחות העצמות שלי, שהיא הנמיכה את הרדיו כדי להיטיב ולהרהר בקיומי, שהיד המלטפת את המקום שבו נדמה לה שראשי נמצא היא ביטוי של רגש חם. אבל יכול להיות שהיא פשוט רוצה להשתזף ושחם לה מדי ואין לה כוח לתסכית על הקיסר המוגולי אורנגזב, ושבאצבעותיה היא רק משככת את הגודש הטורדני של שלהי ההיריון. בקיצור, אני לא בטוח באהבתה."
ככל שהסיפור מתקדם, המספר מגלה שאמו ומאהבהּ קלוד - שהוא דודו של המספר, אחי אביו - מתכננים לרצוח את אביו של המספר, המשורר ג'ון קרנקרוס, כדי לרשת את ביתו, שבו הם מתגוררים. בסופו של דבר, הזוג מרעיל אותו למוות, תוך הצגת המוות כהתאבדות.
כתוצאה ממציאות איומה זו, המספר חווה תחושות של אימה קיומית אשר מתפתחות הן בתגובה למשבר הביתי שלו, אך גם מהאזנה לחדשות והבנת הזמנים הלא וודאיים המצפים לו. בעקבות הרצח של ג'ון, המספר אף מנסה להתאבד על ידי חניקת עצמו בחבל הטבור שלו כדי להימלט מהסיוט הזה, אך נכשל: "כשהורגים את המוח הורגים את הרצון להרוג את המוח. ברגע שאני מתחיל לדעוך, אגרופיי מתרופפים והחיים חוזרים."
בעקבות חקירה משטרתית של נסיבות מותו של ג'ון, טרודי וקלוד חוששים שמעצרם קרוב, ומחליטים להימלט לחו"ל. התסכול ותחושת חוסר האונים של המספר הגיעו לקצה גבול היכולת, והוא מחליט ליזום את צאתו לאוויר העולם כדי למנוע את הבריחה: "הגעתי להחלטה. מספיק ודי. שק השפיר שלי הוא כיס המשי השקוף, עדין וחזק, המכיל אותי. הוא מכיל גם את הנוזל שמגן עליי מפני העולם והחלומות הרעים שבו. לא עוד. עת להצטרף." מיד עם לידתו של המספר הוא רואה לראשונה את אמו, והשוטרים דופקים בדלת הבית.
השראה לרומן

הרומן הוא בהשראת מחזהו של שייקספיר "המלט". רמז לכך, המציג גם את מקור שמו של הספר, ניתן במוטו שבתחילת הספר, הלקוח מדברי המלט במערכה השנייה של המחזה: "הו, אל עליון! הלא גם בתוך קליפת אגוז יכולתי להיות בנפשי מלך על מרחבי אין קץ, לולא חלומותי הרעים." המחזה מתאר את קורותיו של המלט, נסיך דנמרק, שאביו מת לפתע, ואמו גרטרוד נישאת לדודו קלאודיוס. בתחילת המחזה רוחו של אביו המת מופיעה למולו, מספרת שנרצח על ידי קלאודיוס, ומצווה על המלט לנקום את מותו בכך שיהרוג את דודו. מכאן ואילך המלט מתלבט מה לעשות, התלבטות הנמשכת כל המחזה עד סופו הטרגי.
בביקורת ספר שפרסם "הגרדיאן", כתבה קייט קלנצ'י: "כלוא ברחם ולא בחלומותיו, המלט הזה סובל את הסיפור שלו הפוך: הוא תוהה אם הוא צריך להיוולד ולא אם הוא צריך למות; הוא מתחיל עם הסיפור של אביו החיים וממשיך לרוח הרפאים שלו; הוא מתחיל בשתיקה אבל מסתיים בכאוס."
הערות שוליים

↑  קליפת אגוז, עמ' 12
↑  קליפת אגוז, עמ' 37
↑  קליפת אגוז, עמ' 125
↑  קליפת אגוז, עמ' 184
↑  ויליאם שייקספיר, המלט, בתרגום אברהם שלונסקי, ספרית פועלים, 1946
↑  Kate Clanchy, Nutshell by Ian McEwan review – an elegiac masterpiece, The Guardian, ‏27 באוגוסט 2016
| כתבי איאן מקיואן |
| --- | --- | --- |
| רומנים | גן הבטון • נחמת זרים • הילדים שבזמן • התמים • כלבים שחורים • אהבה עיקשת • אמסטרדם • כפרה • שבת • על חוף צ'זיל • סולאר • דברי מתיקה • טובת הילד • קליפת אגוז • מכונות כמוני • הג'וק • שיעורים |  |
| קובצי סיפורים | First Love, Last Rites • In Between the Sheets |  |
| ספרי ילדים | Rose Blanche • The Daydreamer (1994) |  |
| מחזות טלוויזיה | Jack Flea's Birthday Celebration • משחק החיקוי • Solid Geometry |  |
| תסריטים | The Ploughman's Lunch • Soursweet • The Good Son • התמים • על חוף צ'זיל • טובת הילד |  |
קוליברי צבוע-חזה

| קוליברי צבוע-חזה |
| --- | --- |
 קוליברי אדום-חזה מצוי
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: קוליבראים
תת־סדרה:: תרופודה
משפחה:: קוליבריים
סוג:: קוליברי צבוע-חזה
מינים
 Archilochus alexandri  Archilochus colubris
שם מדעי
 Archilochus ‏רייכנבאך, 1854

קוליברי צבוע-חזה (שם מדעי: Archilochus) הוא סוג של עוף ממשפחת הקוליבריים החיים באמריקה הצפונית מקנדה עד מקסיקו, וחורפים באמריקה המרכזית. בסוג שני מינים.
מאפיינים

קוליברים אלה מחפשים פרחים ביערות, שדות, ערבות ומדרונות הרים ויכולים להימצא באזורים עם טמפרטורות נמוכות. הם פעילים רק ביום ומוצצים צוף ואבקה מהפרחים ברפרוף במקום. הם יצודו גם חרקים בעיקר לגוזלים.
לסוג זה יש חזה צבוע בשחור או באדום. מטרתו היא למשוך נקבות ולהרתיע יריבים המתקרבים לפרחים. נוצות גופם ירוקות בהירות.
חלק מהקוליברים נודדים לאורך קילומטרים בחיפוש אחר פרחים בבוא החורף.
מינים

קוליברי אדום-חזה מצוי (Archilochus colubris)
קוליברי שחור-חזה (Archilochus alexandri)
הערות שוליים

| --- | --- |
בקרת זהויות :  NLI: 987007553731005171  LCCN: sh90002332
ראש מועצת המדינה של הרפובליקה העממית של סין

ראש מועצת המדינה של הרפובליקה העממית של סין, המכונה גם ראש ממשלת סין, הוא ראש הרשות המבצעת של הרפובליקה העממית של סין ומנהיג מועצת המדינה. ראש מועצת המדינה הוא השני בחשיבותו במערכת הפוליטית של סין, אחרי המזכיר הכללי של המפלגה הקומוניסטית של סין/נשיא סין (המנהיג העליון), ומחזיק בדרגה הגבוהה ביותר בשירות המדינה של הממשל המרכזי.
ראש מועצת המדינה אחראי לקונגרס הלאומי העממי ולוועדה המתמדת שלו. ראש מועצת המדינה מכהן לתקופת כהונה של חמש שנים, הניתנת לחידוש פעם אחת. הוא מנהל את ישיבות המליאה וההנהלה של מועצת המדינה, ויש לו ארבעה סגנים העוזרים לו בעבודתו. מאז הקמת הרפובליקה העממית של סין ב-1949, כל ראשי המועצה היו חברים בוועדה המתמדת של הפוליטביורו של המפלגה הקומוניסטית הסינית, למעט בתקופות מעבר קצרות. במערכת הפוליטית הסינית, ראש המועצה נחשב בדרך כלל לאחראי על ניהול כלכלת הרפובליקה העממית של סין.
ראש מועצת המדינה המכהן הוא לי צ'יאנג, שנכנס לתפקידו ב-11 במרץ 2023 במקום לי קצ'יאנג.
היסטוריה

התפקיד הוקם בתחילה על פי חוק אורגני של הממשלה העממית המרכזית, שהועבר על ידי הוועידה המדינית הפוליטית העממית הסינית ב-29 בספטמבר 1949. שמו הראשון היה ראש מועצת המינהל הממשלתי. ג'ואו אנלאי מונה לראש מועצת המדינה מיד לאחר הכרזת הרפובליקה העממית של סין ב-1 באוקטובר 1949. עם קבלת החוקה ב-1954 שונה שם התפקיד לראש מועצת המדינה של הרפובליקה העממית של סין.
מאז שנות ה-80 של המאה ה-20 הייתה חלוקת אחריות בין ראש המועצה למזכ"ל המפלגה הקומוניסטית של סין, שבה ראש המועצה אחראי על הכלכלה ועל הפרטים הטכניים של יישום מדיניות הממשלה, בעוד שהמזכיר הכללי אוסף את התמיכה הפוליטית הדרושה. עם זאת, חלוקה זו השתנתה תחת הנהגתו של מזכ"ל המק"ס שי ג'ינפינג, שמרכז את הכוח סביב עצמו ולוקח אחריות על תחומים שהיו באופן מסורתי נחלתו של ראש המועצה, כולל הכלכלה.
ראש המועצה נבחר באופן היסטורי בתוך המפלגה הקומוניסטית של סין באמצעות דיונים של חברי הפוליטביורו בעבר ובהווה כחלק מתהליך קביעת החברים בוועדה המתמדת החדשה של הפוליטביורו. במסגרת תהליך בלתי פורמלי זה, ראש המועצה מתוך סגניו של קודמו בתפקיד. גם מסורת זו השתנתה תחת שי, כשבעל בריתו וראש המועצה הנוכחי לי צ'יאנג מעולם לא כיהן כסגן ראש המועצה.
סמכויות וחובות

באופן רשמי, ראש המועצה ממונה על ידי הנשיא ומאושר על ידי הקונגרס הלאומי העממי. בפועל הוא נבחר בהנהגת המפלגה הקומוניסטית של סין, ובפרט על ידי הוועדה המתמדת של הפוליטביורו. ראש המועצה נתמך על ידי ארבעה סגנים מאז הרפורמה של דנג שיאופינג ב-1983, וסגנו הראשון מכהן כראש המועצה בפועל בהיעדרו. ראש המועצה וסגניו נבחרים אחת לחמש שנים ומוגבלים לשתי תקופות כהונה. ראש המועצה תמיד היה חבר בוועדה המתמדת של הפוליטביורו של המפלגה הקומוניסטית של סין (אנ').
ראש המועצה הוא התפקיד המנהלי הגבוה ביותר בממשלת סין. הוא עומד בראש מועצת המדינה של הרפובליקה העממית של סין ואחראי על ארגון וניהול הבירוקרטיה האזרחית. לדוגמה, על ראש המועצה מוטלת המשימה לתכנן את תקציב המדינה וליישם פיתוח לאומי כלכלי וחברתי. תפקיד זה כולל פיקוח על המשרדים, המחלקות, הוועדות והסוכנויות הסטטוטוריות השונות והצעת מועמדים לסגני ראש המועצה, חברי מועצת המדינה ושרי הממשלה. מועמדויות אלו מאושרות על ידי הקונגרס. ראש המועצה יכול גם להציע הקמת, מיזוג או פירוק משרדים, והצעה זו תאושר על ידי הקונגרס או הוועדה המתמדת שלו.
ראש המועצה יושב בראש ישיבות המליאה וההנהלה של מועצת המדינה, שכוללות גם את סגניו, חברי מועצת המדינה והמזכיר הכללי שלה ומתקיימות פעמיים או שלוש בחודש, על אף שניתן לקיים אותן בכל זמן. למועצת המדינה יש סמכות להציע הצעות לקונגרס הלאומי ולוועדה המתמדת שלו ולנסח תקנות מנהליות אשר חייבות להיות מאושרות על ידי ראש המועצה. ראש המועצה גם חותם על הצו המאשר את מינויים של ראש הרשות המבצעת של הונג קונג ושל מקאו (אנ').
לראש המועצה אין סמכות פיקודית על הכוחות המזוינים, אבל הוא בדרך כלל ראש ועדת הגיוס הלאומית להגנה, שהיא מחלקה של צבא סין. למועצת המדינה סמכות להנהיג ממשל צבאי בחלוקות מנהליות מתחת למחוז, שראש המועצה מכריז לאחר מכן בצו; ראש מועצת המדינה לי פנג השתמש בסמכות זו בחלקים מבייג'ינג ולהורות על הדיכוי הצבאי של ההפגנות בכיכר טיין-אן-מן ב-1989.
ראשי מועצת המדינה של סין

| # | דיוקן | שם (לידה–מוות) | כהונה> תחילת כהונה | כהונה> סיום כהונה | כהונה> זמן כהונה | נשיא | מנהיג עליון |
| --- | --- | --- | --- | --- | --- | --- | --- |
| 1 |  | ג'ואו אנלאי (1898–1976) | 1 באוקטובר 1949 | 15 בספטמבר 1954 | 26 שנים ו-99 ימים | מאו דזה-דונג | מאו דזה-דונג |
| 1 |  | ג'ואו אנלאי (1898–1976) | 27 בספטמבר 1954 | 18 באפריל 1959 | 26 שנים ו-99 ימים | מאו דזה-דונג | מאו דזה-דונג |
| 1 |  | ג'ואו אנלאי (1898–1976) | 18 באפריל 1959 | 21 בדצמבר 1964 | 26 שנים ו-99 ימים | ליו שאוצ'י | מאו דזה-דונג |
| 1 |  | ג'ואו אנלאי (1898–1976) | 21 בדצמבר 1964 | 4 בינואר 1975 | 26 שנים ו-99 ימים | ליו שאוצ'י | מאו דזה-דונג |
| 1 |  | ג'ואו אנלאי (1898–1976) | 4 בינואר 1975 | 8 בינואר 1976 | 26 שנים ו-99 ימים | המשרה בוטלה | מאו דזה-דונג |
| 2 |  | חואה גוופנג (1921–2008) | 31 בינואר 1976 | 7 באפריל 1976 | 4 שנים ו-223 ימים | המשרה בוטלה | מאו דזה-דונג |
| 2 |  | חואה גוופנג (1921–2008) | 7 באפריל 1976 | 5 במרץ 1978 | 4 שנים ו-223 ימים | המשרה בוטלה | הוא עצמו |
| 2 |  | חואה גוופנג (1921–2008) | 5 במרץ 1978 | 10 בספטמבר 1980 | 4 שנים ו-223 ימים | המשרה בוטלה | דנג שיאופינג |
| 3 |  | ג'או דזיאנג (1919–2005) | 10 בספטמבר 1980 | 6 ביוני 1983 | 7 שנים ו-74 ימים | המשרה בוטלה | דנג שיאופינג |
| 3 |  | ג'או דזיאנג (1919–2005) | 6 ביוני 1983 | 24 בנובמבר 1987 | 7 שנים ו-74 ימים | לי שייניין | דנג שיאופינג |
| 4 |  | לי פנג (1928–2019) | 24 בנובמבר 1987 | 25 במרץ 1988 | 10 ימים ו-113 ימים | לי שייניין | דנג שיאופינג |
| 4 |  | לי פנג (1928–2019) | 25 במרץ 1988 | 15 במרץ 1993 | 10 ימים ו-113 ימים | יאנג שאנג-קון | דנג שיאופינג |
| 4 |  | לי פנג (1928–2019) | 25 במרץ 1988 | 15 במרץ 1993 | 10 ימים ו-113 ימים | יאנג שאנג-קון | ג'יאנג דזה-מין |
| 4 |  | לי פנג (1928–2019) | 15 במרץ 1998 | 17 במרץ 1998 | 10 ימים ו-113 ימים | ג'יאנג דזה-מין | ג'יאנג דזה-מין |
| 5 |  | ג'ו ז'ונגג'י (1928–) | 17 במרץ 1998 | 15 במרץ 2003 | 4 שנים ו-363 ימים | ג'יאנג דזה-מין | ג'יאנג דזה-מין |
| 6 |  | ון ג'יאבאו (1942–) | 15 במרץ 2003 | 16 במרץ 2008 | 10 שנים | חו ג'ינטאו | חו ג'ינטאו |
| 6 |  | ון ג'יאבאו (1942–) | 16 במרץ 2008 | 15 במרץ 2013 | 10 שנים | חו ג'ינטאו | חו ג'ינטאו |
| 7 |  | לי קצ'יאנג (1955–2023) | 15 במרץ 2013 | 18 במרץ 2018 | 9 שנים ו-361 ימים | שי ג'ינפינג | שי ג'ינפינג |
| 7 |  | לי קצ'יאנג (1955–2023) | 18 במרץ 2018 | 11 במרץ 2023 | 9 שנים ו-361 ימים | שי ג'ינפינג | שי ג'ינפינג |
| 8 |  | לי צ'יאנג (1959–) | 11 במרץ 2023 | מכהן | 1 שנה ו-205 ימים | שי ג'ינפינג | שי ג'ינפינג |
ראו גם

נשיא הרפובליקה העממית של סין
המנהיג העליון של סין
ממשלת סין
מועצת המדינה של הרפובליקה העממית של סין
הערות שוליים

↑  סין: לי צ'יאנג מונה לראש הממשלה, באתר ynet, 11 במרץ 2023
↑  סין: ראש הממשלה החדש נכנס לתפקידו, הכלכלה בראש סדר העדיפויות, באתר כלכליסט, 11 במרץ 2023
↑  "The Organic Law of the Central People's Government of the People's Republic of China" (PDF). The Common Program of the People's Republic of China 1949-1954. נבדק ב-2023-10-27.
↑  יו-נאן צ'אנג (1956). "The Chinese Communist State System Under the Constitution of 1954". The Journal of Politics. 18 (3): 520–546. doi:10.2307/2127261. ISSN 0022-3816.
1 2  לינגלינג ויי (2022-05-11). "China's Forgotten Premier Steps Out of Xi's Shadow as Economic Fixer". וול סטריט ג'ורנל (באנגלית). ISSN 0099-9660. נבדק ב-2023-10-27.
1 2  "China's backroom power brokers block reform candidates". South China Morning Post. 21 בנובמבר 2012. נבדק ב-2023-10-27. {{cite news}}:  (עזרה)
1 2 3  צוקאסה הדנאו; איורי קוואטה (31 בדצמבר 2022). "Xi loyalist set to become China premier without stint as deputy". Nikkei Asia. נבדק ב-2023-10-27. {{cite news}}:  (עזרה)
1 2 3 4 5  "Constitution of the People's Republic of China". הקונגרס הלאומי העממי. נבדק ב-2023-10-27.
↑  פרנק טאנג; אורנג' ואנג (27 באוקטובר 2022). "China's top legislature 'deliberates' on new nominations, as leadership reshuffle stokes market turmoil". South China Morning Post. נבדק ב-2023-10-27. {{cite news}}:  (עזרה)
1 2 3 4  יאן צ'ן (3 באפריל 2023). "李强：中国新总理上任23天的三个信号和三道难题" [לי צ'יאנג: שלושה אותות ושלוש בעיות לראש הממשלה החדש של סין ביומו ה-23 בתפקיד]. BBC News (בסינית). נבדק ב-2023-10-27. {{cite news}}:  (עזרה)
↑  ויליאם ז'נג (28 במרץ 2023). "New work rules for China's State Council put the party firmly in charge". South China Morning Post. נבדק ב-2023-10-27. {{cite news}}:  (עזרה)
↑  "NIDS China Security Report 2012" (PDF). המכון הלאומי למחקרי ביטחון (יפן). בדצמבר 2012. נבדק ב-2023-10-27. {{cite web}}:  (עזרה)
↑  "Martial Law of the People's Republic of China". הקונגרס הלאומי העממי. 11 בדצמבר 2007. נבדק ב-2023-10-27. {{cite web}}:  (עזרה)
↑  קרי חואנג (24 ביולי 2019). "Obituary: Li Peng, China's technocrat 'communist warrior' who rose to the top in chaotic times". South China Morning Post. נבדק ב-2023-10-27. {{cite news}}:  (עזרה)<
קורופט

| --- | --- |

 לידה:  23 בנובמבר 1972 (בן 51) פילדלפיה, ארצות הברית 
 שם במה:  Kurupt 
 מקום הקמה:  הות'ורן 
 מוקד פעילות:  Hawthorne, קליפורניה, ארצות הברית
 תקופת הפעילות:  מ-1991
 מקום לימודים:  Leuzinger High School 
 סוגה:  ראפ, היפ-הופ
 שפה מועדפת:  אנגלית 
 חברת תקליטים:  Death Row Records, A&M Records, Antra Records, Interscope Records, D.P.G, Gangsta Advisory Records, Babygrande Records/Doggystyle Records, Bogish Brand Entertainment
 בן או בת זוג:  Natina Reed (2001–2003) 
 kuruptgotti.com
 פרופיל ב-IMDb
 
ריקארדו עמנואל בראון (באנגלית: Ricardo Emmanuel Brown; נולד ב-23 בנובמבר 1972), הידוע גם בשם הבמה קורופט (Kurupt), הוא ראפר אמריקאי ולשעבר סגן נשיא חברת ההקלטות דת' רואו רקורדס. קורופט חבר בלהקת הראפ דה דוג פאונד, ובסופרגרופ The HRSMN.
תחילת חייו

קורופט נולד בפילדלפיה, פנסילבניה, ארצות הברית. קורופט הוא הבן דוד של הראפר Redrum781, אשר ידוע בכך שהתארח בשני האלבומים של הלהקה Bloods & Crips :Bangin' on Wax ו-Damu Ridas. קורופט גדל בפרבר של איסט אורנג' שבניו ג'רזי עם אמו, אחותו ואחיו הקטן; שם עוצבו יכולות הראפ שלו. לאחר מכן הוא עבר לגור יחד עם אביו, ג'ומאקס קולינס, בהות'ורן שבקליפורניה.
קריירה מוזיקלית > בדת' רואו רקורדס

קורופט היצטרף לחברת ההקלטות דת' רואו רקורדס בתחילת שנות ה-90, שכללה את האומנים: דאז דילינגר, סנופ דוג, Lady of Rage, RBX ו-ד"ר דרה. האומנים הללו נחשפו לציבור באלבום של ד"ר דרה, The Chronic, שבמהלכה התחילה מערכת היחסים המוזיקלית בין קורופט לדאז דילינגר. לאחר מכן קורופט ודאז דילינגר הקימו ביחד את הלהקה דה דוג פאונד.
לאחר שטופאק שאקור חתם בדת' רואו רקורדס בספטמבר 1995, החל סכסוך בין דת' רואו רקורדס לחברת התקליטים באד בוי רקורדס. קורופט ודאז דילינגר הוציאו לאור את הסינגל "New York, New York" שבו התארח סנופ דוג. השיר פורש כדיס כנגד הראפרים שבעיר ניו יורק, אך למרות זאת זה לא היה דיס כנגד אף אחד, אלה תגובה על השיר, "L.A., L.A.", של הראפרים הניו יורקים Capone-N-Noreaga, מוב דיפ ו-Tragedy Khadafi.
לאחר שדה דוג פאונד הוציאו לאור את האלבום Dogg Food, החלו אומנים לעזוב את דת' רואו רקורדס. השיא התרחש כאשר ד"ר דרה עזב את חברת התקליטים בשביל אפטרמת' אנטרטיינמנט. כתוצאה מכך קורופט הפסיק להיות גורם משפיע בפרויקטים של דת' רואו רקורדס והתארח במספר מצומצם של שירים.
קריירה מוזיקלית > לאחר העזיבה מדת' רואו רקורדס

לאחר הרצח של טופאק שאקור ב-1996, קורופט עזב ביחד עם אמנים רבים את דת' רואו רקורדס ולאחר מכן הוא חתם בחברת התקליטים A&M Records. ב-1998 הוא הוציא לאור את אלבום הסולו הראשון שלו, !Kuruption, שבו התארחו ד"ר דרה, Buckshot ו-Noreaga. הקליפ של הסינגל "Ask Yourself a Question" הופק על ידי הכותב, העיתונאי והבמאי בארי מייקל קופר (שכתב את התסריט של הסרטים "New Jack City", "Sugar Hill" ו-"Above The Rim") דאז דילינגר התארח במספר קטן של הפקות באלבום, אך הוא ודאז עדיין נשארו ביחסים טובים.
בשנת 1999 קורופט הוציא לאור את האלבום השני שלו, Tha Streetz Iz a Mutha, רוב השירים באלבום הופקו על ידי חברו דאז דילינגר. האלבום כלל את הדיס "Calling Out Names" שנעשה כנגד הראפרים DMX וג'ה רול. האלבום הגיע למעמד של אלבום זהב, כאשר נמכרו כ-507,000 עותקים של האלבום. באותה התקופה הוא ייסד את הלהקה The HRSMN יחד עם ראס קאס, Killah Priest ו-Canibus. למרות הבטחות של הלהקה להוציא לאור אלבום שלהם, הם הוציאו לאור אלבום לא גמור, The Horsemen Project, בשנת 2003 .
ב-17 ביולי 2001, קורופט הוציא לאור את אלבום הסולו השלישי שלו, Space Boogie: Smoke Oddessey, תחת חברת התקליטים Artemis Records. באלבום התארחו האומנים MC Ren, אקזיביט, סנופ דוג, נייט דוג, Lil' ½ Dead, בוץ' קסידי, סופאפליי ודאז דילינגר.